ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

Г-ЖА ЦЕЦКА ЦАЧЕВА

ДО

МИНИСТЪРА НА ЗДРАВЕОПАЗВАНЕТО

Г-Н ПЕТЪР МОСКОВ

**ПИТАНЕ**

от

Жельо Бойчев и Емил Райнов,

народни представители от ПГ „ БСП лява България“

и

Тунчер Кърджалиев и Хасан Адемов,

народни представители от ПГ на ДПС

На основание чл. 90, ал. 1 от Конституцията на Република България и чл. 94 от Правилника за организацията и дейността на Народното събрание, внасяме питане

ОТНОСНО: **Задължения на Министъра на здравеопазването, според чл. 58 от Закона за здравето по изпълнение на общата политика за задължителните имунизации, включени в Имунизационния календар.**

УВАЖАЕМИ ГОСПОДИН МИНИСТЪР,

Многократно през годината се обсъждаше политиката на Министерството на здравеопазването за изпълнението на Имунизационния календар през 2015 г. Появи се информация за затруднения при осигуряване на необходимите ваксини. Въпросът е разглеждан и в Министерски съвет.

От друга страна, от различни източници, се появи разнопосочна информация, касаеща политиката на Министъра на здравеопазването по отношение на осигуряването на различни видове ваксини, включени в Имунизационния календар. Очакват се затруднения и по отношение на 2016 г.

Уважаеми господин Министър,

Молим да дадете разяснение по повдигнатите въпроси, с оглед осигуряване на обективна информация и отговор на притесненията за здравето на българските граждани. Молим да ни информирате как обезпечихте необходимите ваксини и какво е планирано за 2016 г.

**София, 10.12.2015 г.** **Вносители:**

**Жельо Бойчев**

**Емил Райнов**

**Тунчер Кърджалиев**

**Хасан Адемов**